钦定古今图书集成/明伦汇编/官常典/第726卷 > 孙益 顾绪 顾珣
## 钦定古今图书集成/明伦汇编/官常典/第726卷 > 孙益 顾绪 顾珣

按《宋史忠义传》：“益，扬州泰兴人。少豪侠。绍定中，李全
犯扬州，游骑薄泰兴城下，县令王爚募人守御，益起
从之。俄贼兵大至，益率众拒之，见贼势盛，且前且却，
益厉声呼曰：‘王令君募我来，将以守护城邑也。今贼
至城下，我辈不为一死，复何面目见令君乎’！遂身先
赴敌，死之。同时顾绪、顾珣俱战死。事闻，赠益保义郎”，
绪、珣承节郎，各官其子一人。